སྒྲུབ་འཚོགས་པར་ཕེབས་ཤིང༌། ལམ་དུ་མཆོད་རྫས་ཀྱི་རྣམ་པ་ཅན་གྱི་འཇའ་རིགས་མི་
41

གངས་ཅན་རིག་བཅུད་ལས། དབོན་སྟོད་མཁན་ཆེན་མཁྱེན་རབ་ཆོས་ཀྱི་ཉི་མའི་གསུང་འབུམ།
འདྲ་བ་དུ་མ་ཤར་བ་དང༌། རོལ་མོའི་སྒྲ་སྣ་ཚོགས་གྲགས་པ་སོགས་རྟགས་ཡ་མཚན་པ་
དུ་མ་བྱུང་བས་སྐྱེ་བོ་རྣམས་ཀྱི་རྒྱུད་དད་པས་དབང་མེད་དུ་འཕྲོག་པར་གྱུར། ལོ་དེར་དུང་
སྒྲུབ་ཆེན་མོའི་འཚོགས་པ་སྐྱ་སེར་སུམ་སྟོང་ཁ་ཡར་བ་ཞིག་བྱུང་ཞིང༌། སྐབས་དེར་མཁན་
ཆེན་ནས་ད་ནི་དུས་ཀྱི་ཁུག་སོ་ཞིག་ལ་སླེབ་སྟེ་བསྟན་པ་རེ་ཞིག་འགྲིབ་པ་འདྲ་བས་ཐམས་
ཅད་ཀྱིས་བསྟན་པ་སླར་དར་རྒྱས་ཡོང་བའི་ཆེད་དུ་སྨོན་ལམ་རེ་འདེབས་རྒྱུ་གལ་ཆེ་ཞིང༌།
བན་རྒན་རང་ཡང་ལོ་ན་སྨིན་ཞིང་ལོ་གཉིས་གསུམ་ཙམ་སོང་ན་ཚེ་ཚད་ལའང་སླེབས་
པས་སྡོད་དཀའ་གསུངས། དེ་ནས་སྐྱ་སེར་ཐམས་ཅད་ཀྱིས་རྗེ་བཙུན་བླ་མ་མཆོག་མྱ་ངན་
ལས་མི་འདའ་བར་བཞུགས་པ་དང༌། གལ་སྲིད་ཞིང་གཞན་དུ་གཤེགས་པར་གྱུར་ནའང་
འདི་ཕྱི་བར་དོའི་གནས་སྐབས་ཀུན་ཏུ་ཐུགས་རྗེས་མི་འདོར་བ་ཞིག་གསོལ་བ་བཏབ་
པས། འཆི་མེད་རྡོ་རྗེའི་སྐུ་བརྙེས་པའི་རྒྱལ་བ་དེ་རྣམས་ཀྱང་གཞན་ངོར་མྱ་ངན་ལས་
འདའ་བའི་ཚུལ་བསྟན་པར་སྣང་ན་བདག་ལྟ་བུ་ཞིག་ལ་མི་འཆི་བར་འདུག་པའི་གདེངས་
ཚོད་ཅིག་ཅི་ལ་ཡོད་གསུངས་པར། འོ་ན་རྗེ་ཉིད་སྐུ་གཤེགས་པར་གྱུར་ན་ངེད་ཅག་སློབ་
མ་རྣམས་ཀྱིས་གསོལ་བ་གང་དུ་འདེབས་ཞུས་པས། ངའི་བླ་མ་བློ་གཏེར་རྡོ་རྗེ་འཆང་
དང་། ཆོས་རྗེ་གཞན་ཕན་སྣང་བ། འཇམ་མགོན་མི་ཕམ་རིན་པོ་ཆེ་རྣམས་བྱང་ཤམ་བྷ་
ལར་ཕེབས་སོང་བས། ང་ཡང་དེར་འགྲོ་རྒྱུ་ཡིན་ཞེས་ཕེབས། ལོ་དེར་ཉེ་གནས་སྐལ་བཟང་
རྒྱ་མཚོ་སོགས་གྲྭ་པ་བཅུ་གསུམ་ཙམ་ངོར་དུ་གྲྭ་སར་འགྲོ་རྒྱུའི་གྲ་སྒྲིག་བྱས་ནས་མཁན་
ཆེན་ལ་ཞུས་པས། ཁྱེད་རྣམས་ངོར་དུ་སོང་ནས་རབ་བྱུང་བསྙེན་རྫོགས་ཀྱི་སྡོམ་པ་ཞུ་
སེམས་ཡོད་པ་དེ་ཡག་ཤོས་རེད་ཀྱང་། དུས་ཀྱི་ཟིང་ཆའི་སྟབས་ལམ་དུ་བར་ཆད་ཆེ་བས་
རེ་ཞིག་སྡོད་ལ། སྨན་རྩིས་འདྲ་ལ་སློབས་དང་རྗེས་མར་དེས་དགའ་འོངས་གསུངས་ནས་
མ་བཏང༌། ས་ཁྱི་༡༩༥༨ལོའི་ལོ་མགོ་ནས་ནུབ་རེ་བཞིན་མཚན་མོར་སློབ་གྲྭའི་གླིང་བསྐོར་
ཏེ་ངུ་རྒྱུག་འཐེན་འདུག་པ་ཞིག་བྱུང་བར། སློབ་མ་རྣམས་སྐྲག་ནས་སྐྱབས་འཇུག་ཞུས་
42

དབོན་སྟོད་པ་མཁན་ཆེན་མཁྱེན་རབ་ཆོས་ཀྱི་ཉི་མའི་རྣམ་ཐར།
པས། བསྟན་པ་སྲུང་བར་བཀའ་བསྒོས་པའི་སྲུང་མ་རྣམས་ཀྱིས་བསྟན་པ་ཉམས་པར་
འགྱུར་བ་ཐུགས་ཀྱིས་མ་བཟོད་ནས་མྱ་ངན་བྱེད་རེད་པས་སྐྲག་མི་དགོས་གསུངས་ནས་
དབུགས་དབྱུང༌།
ཉེ་གནས་བློ་གྲོས་ཟླ་བས་སྲུང་བ་ཞིག་གནང་རོགས་ཞུས་པས་གཞན་
དགའ་རིན་པོ་ཆེའི་མགུལ་གབ་དེ་གནང་ཞིང༌། ད་ཅི་དགོས་གསུངས་པར། གཞན་ཅི་མི་
དགོས། མཁན་ཆེན་ཁྱེད་ཀྱི་སྐྲ་སེན་འདྲ་ཞིག་གནང་ན་དགོས་ཞུས་པས། འོ་ན་ཁ་སྤུ་
འདི་སྦྱིན་གསུངས་ནས་དེ་ཉིན་ཞལ་ཚོམ་སུམ་ལྷས་ཤིག་མཛད་འདུག་པར་ཕྱག་གིས་བྱུག་
བྱུག་ཅིག་གནང་བས་ཞལ་རྒྱན་དེ་ཉིད་ལིང་ངེ་ཆད་པ་འདྲ་བས་གནང་བྱུང་ལ། དེ་ལྟར་
ནའང་གཅིག་ལས་གཉིས་ཆད་ཀྱི་ཚུལ་ལས་སྔར་གྱི་ཞལ་ཚོམ་དེ་རང་དུ་འདུག་པས་རེ་
ཞིག་བརྗོད་མེད་དུ་ལུས་ཤིང་། དེ་ནས་དེ་ཉིད་གྲྭ་སློབ་གཞན་རྣམས་ལ་མཇལ་བཅུག་
པས་ཐམས་ཅད་ཀྱིས་མཁན་ཆེན་ཉིད་སྣང་སེམས་ལ་དབང་འབྱོར་པར་ཐག་བཅད། དེ་
སྐབས་སྒྲོལ་མ་ལྷ་ཁང་གི་རྟེན་གཙོར་བཞེངས་པའི་འཇམ་དབྱངས་ས་པཎ་གྱིས་དབུ་ཞྭ་
ཐེངས་གསུམ་འཕང་པ་དང༌། གཞན་དགའ་རིན་པོ་ཆེའི་འདྲ་སྐུའི་དབུ་ཆད་ནས་ས་ལ་བྲུལ་
བ་སོགས་བསྟན་པ་འཇིག་པའི་ལྟས་སུ་མི་ཤིས་པའི་མཚན་མ་སྣ་ཚོགས་བྱུང་ངོ༌། །
དེ་ནས་ཆོས་འཆད་ཉན་གྱི་མཇུག་བསྡུས་ཏེ་གཏང་རག་ཏུ་ཉིན་བདུན་ལ་མཆོད་
པར་རྒྱས་པར་ཕུལ་ཏེ་བླ་མཆོད་དང༌། ཚོགས་བསྐང༌། གསོན་གཤིན་རྣམས་ཀྱི་མིང་བྱང་
བསྲེགས་པ་བཅས་མཛད་དེ། ད་ལན་ངས་མི་ཚེ་གཅིག་ལ་ཆོས་འཆད་ཉན་བྱས་པའི་
མཇུག་བསྡུས་པ་ཡིན་ཞིང་། ཐེག་པ་ཆེན་པོའི་ཆོས་ཀྱི་རྩ་བ་བསམ་པ་བཟང་པོ་ཞིག་ལ་
འདུས་པས་ཁྱེད་སློབ་མ་རྣམས་ཀྱིས་ཆོས་ཤེས་པའི་དོན་པོ་བསམ་པ་བཟང་པོ་རེ་བགྱིད་
རྒྱུ་རྒྱུན་དུ་མ་འཆུགས། རབ་བྱུང་བསྙེན་རྫོགས་ཞུས་པ་རྣམས་ཀྱིས་མི་ཚེ་གཅིག་ལ་སྡོམ་
པ་སྲུང་ཐུབ་ན་ཕོ་རབ་རེད་ཀྱང༌། ད་ནི་དུས་ཀྱིས་རྐྱེན་པས་སོ་སོས་སྨྲ་ཤེས་དོན་གོ་བ་
ཞིག་ལ་ཕུལ་ནའང༌། སླར་མར་ལེན་ཆོག་པ་འདུལ་བ་ཕྲན་ཚེགས་སོགས་ལས་གསུངས་
-13

གངས་ཅན་རིག་བཅུད་ལས། དབོན་སྟོད་མཁན་ཆེན་མཁྱེན་རབ་ཆོས་ཀྱི་ཉི་མའི་གསུང་འབུམ།
པས་ཐུགས་ལ་ཞོགས་སོགས་མ་འོངས་སྔོན་གཟིགས་ཀྱི་བཀའ་སློབ་ཞིབ་པ་དང༌། མཐར་
བསྔོ་བའི་ཡོན་བཤད་ཤིན་ཏུ་རྒྱས་པ་དང་འབྲེལ་སྨོན་ལམ་རྣམ་ལྔ་དང་སྤྱོད་འཇུག་
བསྔོ་བའི་ལེའུ་འགྲོ་ བདེ་མ་བཅས་གདངས་དང་བཅས་དལ་བར་གསུངས་ནས་ཚོགས་
ལས་གྲོལ། རབ་བརྟན་མྱུར་བ་བླ་མ་དང་བློ་གྲོས་ཟླ་བ་གཉིས་སྐུ་མདུན་དུ་ཤོག་གསུངས་
པ་བཅར་བས། མྱུར་བ་བཀྲ་ཤིས་བསམ་འགྲུབ་ལ་ཁྱོད་ཀྱིས་མི་ལོ་བཅུ་བཞི་ལ་ངའི་བཀའ་
མངགས་ཉན་ཏེ་སློབ་གྲྭ་ལ་ཞབས་ཞུ་ཡག་པོ་ཞུས་ཡོད་པས་དཔའ་དར་ཡིན་གསུངས་ནས་
སྒྲོལ་སྐུ་ལི་མ་ཞིག་དང༌།
བློ་གྲོས་ཟླ་བ་ལ་ཁྱོད་ཀྱིས་ལོ་བདུན་རིང་ང་ལ་གཡོག་དང་
འདུས་སྡེ་ལ་བསམ་སྦྱོར་དག་པས་སྲི་ཞུ་བགྱིས་ཡོད་པས་ཡིན་གསུངས་ནས་ཇོ་བོ་རྗེའི་
ཕྱག་བཟོས་སྒྲོལ་མ་གསུང་བྱོན་མ་གྲགས་པ་བཅས་བསྩལ།
སྐབས་དེར་བུ་སློབ་རྣམས་
ཀྱི་རྟོག་པ་ལ་བླ་མས་ཆོས་མཚམས་བཞག་ལུགས་དང་། བསྔོ་བས་རྒྱས་གདབ་ལུགས་
གང་ ལ་ དཔྱད་ནའང་ རིན་ པོ་ ཆེ་ ཞིང་ དུ་གཤེགས་པ་འདྲ་བས་ཞབས་ བརྟན་ ཕུལ་ བར་
རིགས་ཟེར་ནས་གྲྭ་སློབ་རྣམས་ཀྱིས་དར་ཁ་རེ་ཐོགས་ཏེ་ལྷ་ཕྱག་དང་བཅས་མྱ་ངན་ལས་
མི་འདའ་བར་བསྟན་འགྲོའི་དོན་དུ་ཡུན་དུ་བཞུགས་པར་གསོལ་བ་བཏབ་པས།
ང་ལ་འབྱུང་བཞི་འཁྲུགས་པའི་ནད་ཀྱང་མེད་ན་ཁྱེད་ཚོས་ཅི་ཟེར། དེ་བས་དོགས་པ་མེད་
ད་ལྟར་
པ་ལ་དོགས་པ་མ་བྱེད། དོགས་དགོས་རྒྱུར་མ་འོངས་པ་ན་སྐྱབས་ཡུལ་ནོར་ཉེན་ཆེ་བའི་
དུས་ཤིག་འོངས་འདྲ་བས་དེ་དུས་ཁྱེད་ཚོས་བློ་བརྟན་པོས་གཟབ་གཟབ་གྱིས་ལ། ང་
ཡིས་གནང་བའི་གདམས་ངག་རྣམས་ཀྱང་མ་བརྗེད་པར་ཉམས་སུ་ལོངས་དང་དེས་ཆོག་
གསུངས། དེ་ནས་ངལ་གསོ་ལྟ་བུས་ཞོར་དུ་འགྲོ་བའི་རེ་འདོད་སྐོང་བཞིན་ཟླ་ཤས་བཞུགས་
ཤིང༌། ཧོར་ཟླ་བཅུ་པའི་ཚེས་མགོར་སྔར་སྡེ་དགེ་བཞུགས་སྐབས་སུ་བཞེངས་པའི་གནས་
བཅུའི་ཐང་ཀ་ལེགས་གྲུབ་བྱུང་བར་རབ་ཏུ་གནས་པར་མཛད། དེ་ནས་དགོན་པ་བཅོས་
བསྒྱུར་དང་ཐུག་སྟེ་ཟླ་བ་དེའི་ཚེས་བཅུ་ཉིན་མི་གྲངས་བཞི་བརྒྱ་ཙམ་གྱི་དབུས་ནས་མཁན་
11

དབོན་སྟོད་པ་མཁན་ཆེན་མཁྱེན་རབ་ཆོས་ཀྱི་ཉི་མའི་རྣམ་ཐར།
ཆེན་མཆོག་དམར་དམག་གིས་འཛིན་བཟུང་ཞུས་ཏེ་སྡེ་དགེ་སློབ་སྦྱོང་ཁང་དུ་གདན་དྲངས་
ནས་མ་རུང་གདོན་གྱིས་བསླད་པའི་མི་ངན་འགའ་ཡི་བྱེད་པར་བརྟེན་སྐུ་ངལ་ཅི་རིགས་
བྱུང་ནའང༌། རྒྱ་མི་བཙོན་དཔོན་འགའ་རེས་ཨ་མི་ཐོ་ཧྥོ་ཟེར་ནས་མཚར་སྣང་བྱེད་པ་དང༌།
མཁན་ཆེན་གྱིས་བཙོན་གྲོགས་རྣམས་ལ་ཐེངས་རེ་མཚར་གཏམ་གསུངས་ནས་ཐམས་
ཅད་ཧ་རྒོད་ཤོར་འདུག་པའང་བྱུང་ཞེས་ཐོས། དེ་ནས་དགུང་གྲངས་དོན་གཅིག་བཞེས་པ་
ས་ཕག་ ༡༩༥༩ལོའི་ཟླ་བ་གཉིས་པའི་ཚེས་བརྒྱད་ཉིན་མཉམ་དུ་ཡོད་པའི་མདུན་བྲག་
གཡབ་པདྨ་ལ། དེ་རིང་ཚེས་གྲངས་དུ་རེད་གསུངས།
དེ་རིང་ཚེས་བརྒྱད་ཡིན་ཞུས་པས། འོ་དེ་རིང་གནམ་མཐོང་ས་ཞིག་ལ་འགྲོ་དྲན་
པས་ཁྱོད་ཀྱིས་སྨན་ཁང་དུ་འགྲོ་རྒྱུའི་དགོངས་པ་ཨེ་ཐོབ་ལྟོས་ཤིག་གསུངས། པདྨས་བཙོན་
དཔོན་ལ་དེ་བཞིན་ཞུས་པས་གནང་བ་ཐོབ་སྟེ་བླ་མའི་ཕྱག་རོགས་དང་བཙོན་སྲུང་བཅས་
རྒྱ་བོད་ལྔ་དང་ལྷན་དུ་འབྲུ་ཁང་སྒོ་ཁར་ཕེབས་པ་ན། ངལ་ཞིག་གསོ་དགོས་དྲག་གསུངས་
ནས་རྡོ་ཐེམ་སྟེང་བྱམས་བཞུགས་ཤིག་མཛད་དེ་པདྨ་ལ་དབུ་ཐོད་ཅིག་གནང༌། ནམ་མཁར་
གཟིགས་ཏེ་དེ་རིང་ཉི་མ་ཡང་དྲོ། འཇའ་སྤྲིན་ཡང་མང་པོ་ཤར། དྲི་མ་བཟང་པོ་ཞིག་ཀྱང་
བྲོ་འདུག་གསུངས་པར། སྤྲིན་འཇའ་མང་པོ་ཤར་འདུག་ཀྱང་དྲི་མ་ནི་རྒྱ་ཡི་ངོ་བྱུག་འདྲ་
མིན་གྱི་དྲི་མིན་ནམ་ཞུས་ཀྱང་། རྗེ་བཙུན་དམ་པ་མཆོག་ནི་སྐུ་དྲང་པོར་བསྲངས་ཕྱག་མཉམ་
བཞག་ཅིག་མཛད་ རླུང་རོ་ཞིག་བསལ་ཏེ་ཕཊ་ ཤར་ ཆེ་ ཆུང་ གཉིས་ གསུངས་ ནས་ ཞིང་
གཞན་དུ་གཤེགས་པར་གྱུར་ཏོ། །དེ་ནས་བཙོན་དཔོན་གྱིས་མཁྱེན་རབ་འདི་འདུག་
ནའང་དྲང་པོར་འདུག །ཤི་ནའང་དྲང་པོར་ཤི་བས། ད་རོ་ཡང་དྲང་པོར་བཞག་དགོས་
ཟེར། དེ་ནས་སྐུ་གདུང་འདྲུད་འཁོར་སྟེང་གདན་དྲངས་ནས་ཚར་འགག་དང་ཤམ་ཐབས་
སོགས་མང་པོས་ཕྱི་ནང་བྱས་ནས་གཏུམས་ཏེ། གདུང་ས་དུར་བྱེད་པརཇོ་དགེ་ཡོན་ཏན་
ཚུལ་ཁྲིམས་དང་སྐེ་སྲིབ་ལུ་ལུ་གཉིས་བཏང་བས། ཁོང་གཉིས་ཀྱིས་གདུང་ཆུ་ནག་མའི་
45

གངས་ཅན་རིག་བཅུད་ལས། དབོན་སྟོད་མཁན་ཆེན་མཁྱེན་རབ་ཆོས་ཀྱི་ཉི་མའི་གསུང་འབུམ།
བྲག་སྐེ་དེར་གདན་དྲངས་ཏེ་རྟེན་འབྲེལ་ལ་བསམ་ནས་ཞལ་དབོན་སྟོད་ དུ་ ཕྱོགས་ཏེ་
བཞག་པ་ཡིན་ཞེས་ཟེར་ལ། པད་མདའ་སྡེ་པས་ཚུར་བལྟ་དུས་གནས་དེ་ནས་ནུབ་རེ་བཞིན་
མེ་འབར་འདུག་ཅེས་བཤད་པ་ཁུང་གཏམ་ཐོས། ཐ་མའི་གསུང་འདི་ལས་དཔག་ན་
དཔའ་བོ་མཁའ་འགྲོའི་ཚོགས་ཀྱི་བསུ་བ་ཕེབས་པར་གདོན་མི་ཟ་ཞིང་། བསྙུན་གཞི་སོགས་
གནོད་རྐྱེན་གང་ཡང་མེད་པར་དག་པའི་ཞིང་དུ་གཤེགས་པ་ནི་ཆེས་ངོ་མཚར་བའི་གནས་
སུ་ངེས་ལ། མཁན་ཆེན་ཉིད་འཕོ་བ་ལ་རང་དབང་འབྱོར་པའང༌། མཁར་མདོར་བྱོན་དུས་
སུ་སྤྲང་མོ་ཞིག་ཤི་བ་ལ་འཕོ་བ་བཏབ་རོགས་ཞུས་པས། ཆིབས་གོང་ནས་འཕོ་ལུང་གསུངས་
པ་ན་དེ་འདྲའི་དྲག་དྲག་མཛད་བསམ་ཡང༌། འཕོ་བའི་གསལ་འདེབས་ཉུང་ཙམ་ཞིག་
གསུངས་ནས་ཕཊ་ཤར་གསུམ་བཏབ་པ་དང་སྤྱི་གཙུག་ཏུ་སྐྲ་མེ་ལོང་གི་ཁྱོན་ཙམ་ཞིག་བྱི་
འདུག་པས་བླ་མ་ནི་གྲུབ་ཐོབ་རེད་འདུག་བསམ་ནས་དད་པ་ལྷག་པར་ཐོབ་ཅེས་དེ་དུས་
ཡོད་པ་མཁར་མདོ་བླ་མ་དགེ་འདུན་ཉི་མས་གསུངས་སོ། །དེ་རྣམས་ཀྱིས་ནི་གནས་ལྔ་
རིག་པའི་མ་ཧཱ་པཎྜི་ཏ་མཁན་ཆེན་ཐམས་ཅད་མཁྱེན་པ་མཁྱེན་རབ་ཆོས་ཀྱི་ཉི་མ་འཕྲིན་
ལས་མཐའ་ཡས་པའི་འོད་ཟེར་རམ། འཇམ་དབྱངས་ཐུབ་བསྟན་དགེ་ལེགས་ཞེས་བྱ་
རྣམ་པར་ཐར་པ་ཚིག་ཉུང་དོན་ཚང་གི་སྒོ་ནས་ལེགས་པར་གྲུབ་བོ། །སླར་སྨྲས་པ།
རང་དོན་ཐོས་བསམ་བསྒོམ་པའི་ཡོན་ཏན་རྫོགས། །གཞན་དོན་འཆད་རྩོད་རྩོམ་པའི་
ལེགས་བཤད་མངའ། །དོན་གཉིས་ལྷུན་འགྲུབ་དཔལ་ལྡན་བླ་མ་ལ། །མི་ཕྱེད་དད་པས་
སླར་ཡང་ཕྱག་བགྱིའོ། །གང་གི་རྣམ་ཐར་པདྨ་དཀར་པོའི་ཚལ། །འབྱེད་བྱེད་སྔོན་མེད་
དག་པའི་སྣང་བ་འདི། །ཚོགས་གཉིས་སྐྱ་རེངས་དང་པོའི་དགེ་མཚན་གྱིས། །དེང་འདིར་
བདག་བློ་ཤར་རིའི་ཕྲག་པར་དྲངས། །འདི་ཡི་ལེགས་བྱས་འབྲི་ཀླུང་གསེར་ལྡན་མས། །
དུས་གསུམ་དགེ་བའི་ཆུ་བོ་ཀུན་བསྡུས་ནས། །མཐའ་ཀླས་འགྲོ་བའི་དྲི་མ་ཀུན་སྦྱངས་ཏེ།
རྣམ་མཁྱེན་རྒྱ་མཚོའི་ཀློང་དུ་འབབ་པར་ཤོག །ཕན་བདེའི་རྩ་ལག་བསྟན་པ་རིན་པོ་ཆེ། །
ཅ་ཀ་()

དབོན་སྟོད་པ་མཁན་ཆེན་མཁྱེན་རབ་ཆོས་ཀྱི་ཉི་མའི་རྣམ་ཐར།
ཚད་མེད་སྐྱེ་དགུའི་དཔལ་དུ་གནས་པ་དང༌། །དེ་འཛིན་སྐྱེས་བུའི་སྐུ་ཚེ་རབ་བརྟན་ནས། །
བཞེད་པའི་དོན་ཀུན་ལྷུན་གྱིས་འགྲུབ་པར་ཤོག །བདག་ཀྱང་བླ་མེད་བྱང་ཆུབ་སྒྲུབ་པ་ལ། །
ཕྱི་ནང་གསང་བའི་བར་ཆད་ཞི་བ་དང༌། །ལུང་རྟོགས་ཡོན་ཏན་རྒྱུད་ལ་འབྱོངས་པའི་
མཐུས། །བསྟན་དང་འགྲོ་བའི་དོན་ཆེན་འགྲུབ་པར་ཤོག །བཟོད་མེད་སྲིད་པའི་དུཿ ཁ་
དྲག་པོ་ཡིས། །མགོན་མེད་ཉམ་ཐག་ཕ་མ་སེམས་ཅན་ཀུན། །དབང་མེད་མནར་བའི་
ཚོར་བ་རྒྱུན་ཆད་དེ། །མཚུངས་མེད་རྒྱལ་བའི་གོ་འཕང་མྱུར་ཐོབ་ཤོག །དཀོན་མཆོག་
རིན་ཆེན་གསུམ་གྱི་བྱིན་རླབས་དང༌། །ཆོས་ཅན་ཆོས་ཉིད་ཟབ་མོའི་བདེན་པ་ཡིས། །ཇི་
ལྟར་སྨོན་པའི་དོན་ཀུན་ལྷུན་འགྲུབ་ནས། །ཕན་བདེའི་དཔལ་ལ་སྤྱོད་པའི་བཀྲ་ཤིས་ཤོག །
ཅེས་ དབོན་ སྟོད་ མཁན་ ཆེན་ ཐམས་ཅད་མཁྱེན་པ་མཁྱེན་ རབ་ཆོས་ ཀྱི་ཉི་ མ་ འཕྲིན་ ལས་ མཐའ་ཡས་ པའི་འོད་
ཟེར་རམ་བློ་གྲོས་ཀུན་དགའ་དགྱེས་པའི་རྣམ་པར་ཐར་པ་དག་པའི་སྣང་བ་ཞེས་བྱ་བ་འདི་ནི། སྔ་མོའི་དུས་ནས་དད་པའི་
རྐྱེན་གྱིས་བསྐུལ་ཏེ་རྣམ་ཐར་ཞིག་འབྲི་འདུན་བྱུང་བ་དང༌། ཉེ་ཆར་སྐུ་དབོན་ཆོས་མཆེད་དམ་པ་བུདྡྷ་ལགྣི་དང༌། ཞལ་སློབ་
ཐུགས་སྲས་དུ་མས་ཀྱང་ཡང་ཡང་གསུང་བསྐུལ་གནང་བ་གཙུག་ཏུ་མཆོད་དེ། ཞལ་སློབ་དག་གིས་བྲིས་པའི་མཁན་ཆེན་
གྱི་རྣམ་ཐར་དང༌། རྗེ་བཙུན་བླ་མ་ཉིད་དང་ལོ་དུ་མར་ལུས་དང་གྲིབ་མ་ལྟར་འགྲོགས་པའི་ཉེ་གནས་པ་དང༌། ཐུགས་སྲས་
སྡེ་སྣོད་འཛིན་པ་ཆེན་པོ་རྣམས་ལའང་ཞིབ་ཏུ་དྲིས་ཏེ། ཡོངས་ཀྱི་བཤེས་གཉེན་ཆེན་པོ་འཇམ་དབྱངས་མཁྱེན་རབ་དབང་
ཕྱུག་དཔལ་བཟང་པོའི་བཀའ་དྲིན་གྱིས་འཚོ་བའི་ཤཱཀྱའི་དགེ་སློང་ཉི་མ་བློ་གསལ་ལམ། མིང་གཞན་ལ་རབ་བརྟན་པ་དགེ་
ལེགས་ཕུན་ཚོགས་སུ་འབོད་པའི་སྙོམས་ལས་ཅན་དེས་རིམ་གྱིས་བྲིས་ཏེ། ནང་གི་རྣམ་ཐར་འབྲི་དབུ་བརྩམས་པ་དང་ས་
ཆེན་པོ་གཡོ་བ་སོགས་ཀྱི་མཚན་མ་བཟང་པོའང་བྱུང་སྟེ། མེ་ཕག་ས་ག་ཟླ་བའི་ཚེས་བཅོ་ལྔ་རྣམ་རྒྱལ་སྟོང་མཆོད་ཀྱི་སྒྲུབ་
ཆེན་ཉིན་དགོན་ཆེན་མཛེས་ཕུ་བཤད་གྲྭར་རྫོགས་པར་སྦྱར་བ་དཔལ་ལྡན་བླ་མའི་བྱིན་རླབས་སྙིང་ལ་འཇུག་པའི་རྒྱུར་གྱུར་
ཅིག །སརྦ་མངྒ་ལམ།། །།དགེའོ། །
17

གངས་ཅན་རིག་བཅུད་ལས།
དབོན་སྟོད་མཁན་ཆེན་མཁྱེན་རབ་ཆོས་ཀྱི་ཉི་མའི་གསུང་འབུམ།